Sute de oameni, la coadă pentru o poză cu bradul din Rockefeller Center.
Accesul la bradul de la Rockefeller Center a fost restricționat din cauza COVID. Sute de newyorkezi au stat la coadă ca să-și facă poze cu bradul. New York este orașul din SUA cel mai afectat de Covid-19.
Vremurile în care oamenii își făceau poze oriunde a trecut. Acum sunt restricții și trebuie respectate.Așa fac și cei care vor să admire bradul de Crăciun din Rockefeller Plaza.Newyorkezii stau la o coadă lungă, doar ca să poată sta câteva clipe în fața celebrului pom, simbolul sărbătorilor de iarnă în orașul lor.Piața Rockefeller, unde este bradul, a fost închisă.Poliția a pus garduri și a permis accesul doar în grupuri mici, pentru perioade foarte scurte.Halimah Gass, locuitor din New York: "Mi-am pierdut mama anul acesta din cauza COVID, așa că încerc să merg mai departe, să continui obiceiurile și tradițiile cum este aceasta ca să mențin buna dispoziție."Jessica Deoncruz, locuitor din New York: "Când vii aici, ți se pare că ai speranță că anul următor o să fie mai bun decât anul acesta.".